สังคมข่าวหุ้นเล็กเซียวหงส์
ดัชนีหุ้นไทยช่วงที่ผ่านมา ถูกแรงกดดันจากปัจจัยภายนอกประเทศ ทั้ง “ราคาน้ำมัน-เศรษฐกิจยุโรปและสหรัฐ” เป็นหลักและเชื่อว่าเป็นแรงกดดันที่เลี่ยงไม่ได้ต่อไป...
23 ก.พ. 2559

ดัชนีหุ้นไทยช่วงที่ผ่านมา ถูกแรงกดดันจากปัจจัยภายนอกประเทศ ทั้ง “ราคาน้ำมัน-เศรษฐกิจยุโรปและสหรัฐ” เป็นหลักและเชื่อว่าเป็นแรงกดดันที่เลี่ยงไม่ได้ต่อไป…
*…หุ้น THAI กับกลยุทธ์เจาะตลาดAEC อดตั้งคำถามไม่ได้ว่า “การบินไทยมักน้อยหรือศักยภาพมีได้แค่นี้” เพราะเมื่อดูจาก “กำลังพลและทรัพย์สิน” การบินไทยไม่น่าเป็นรองใคร…แต่ปัญหามันอยู่ที่นโยบายเชิงรุกว่า “ป๊อดหรือไม่” แต่เอาเหอะจะเป็นการ “ขี่ช้างจับตั๊กกะแตน” หรือไม่ชวนให้คิดมากกันจริงๆ…
*…หุ้น THCOM ปี 2558 โชว์ผลงานได้ยอดเยี่ยมทีเดียว แต่หากมองไปข้างหน้าน่าจับตา NBNจะต่อสัญญาการใช้งาน IPSTAR ในออสเตรเลียที่สิ้นสุดช่วงก.ย.ปี 2560 หรือไม่ แต่จากกรณีNBN มีการยิงดาวเทียมเอง ภายใต้ชื่อ“NBN Satellite Sky Muster” โดยดวงแรกยิงสู่อวกาศแล้วตั้งแต่ 1 ต.ค. 58 และเริ่มเปิดให้บริการภายในครึ่งแรกปีนี้ ส่วนดวงที่ 2 จะยิงช่วงครึ่งหลังปีนี้ จึงเป็นไปสูงที่ NBN จะไม่ต่อสัญญาการใช้งานIPSTAR แน่หากเกิดขึ้นจริงTHCOM น่าจะได้รับผลกระทบเชิงลบอย่างมีนัยสำคัญ…
*…หุ้น ILINK ช่วง 1-2 ปีที่ผ่านมา กลับกลายเป็นหุ้นนอกสายตานักลงทุนไปเลย ส่วนหนึ่งมาจากรายได้และกำไรช่วง 1-2 ปีมานี้ ไม่ค่อยจะหวือหวาวูบวาบหรือมีอะไรให้เซอร์ไพรส์ จนลืมเลือนกันไปเลย แต่ปีนี้หุ้นILINK น่าจับตา…ทั้งแผนลงทุนระบบไฟฟ้าของ “กฟน. กฟภ.” ที่เป็นแผนระยะยาว น่าจะสมประโยชน์ของ ILINK ทั้งทางตรงและทางอ้อมได้ไม่น้อย…แถมมีเรื่องขยายงานธุรกิจ Data Center ที่จับมือร่วมกับAITที่ต้องติดตามอีกด้วย…
*…หุ้น BWG ที่ดูๆ หลายโบรกเกอร์มองว่าเป็น Top Pick กลุ่มพลังงานทางเลือก ด้วยความหวังเป็นหุ้นที่ “ครบเรื่องขยะ” เริ่มต้นจากการจัดเก็บ-แยกขยะ-โรงไฟฟ้าขยะ ที่สำคัญได้รับแรงหนุนจากนโยบายรัฐอย่างเต็มที่…แต่บ่องตรง (บอกตรงๆ) ว่า “ไม่ง่าย” ขนาดนั้นมั้ง…!? คงได้เห็นบทเรียนจาก GENCO และ PRO มาแล้ว…ยิ่งกว่านั้นพฤติกรรมหุ้น BWG ที่หวือหวา…ร้อนแรงและเป็นหนึ่งในหุ้นที่ขาใหญ่มักใช้เป็นเครื่องมือ “ปั่นเพื่อออกของ” กันไม่รู้กี่รอบต่อกี่รอบ…ด้วยสตอรี่ต่างๆ นานาที่สรรหามาล่อเหยื่อกัน…สรุปคือหุ้นตัวนี้ “เหมาะแก่การเก็งกำไรมากกว่าถือลงทุน” นั่นเอง…
*…หุ้น JMART ของ “เฮียอดิศักดิ์” ถูกตั้งถามว่า เมื่อค่ายมือถืออย่าง AIS-DTAC-TRUE เปิดหน้าร้านขายมือถือ-สมาร์ทโฟน พร้อมโปรโมชั่นในศูนย์บริการตัวเอง จะทำให้ JMART มีปัญหาเรื่องการทำตลาดหรือไม่ เป็นกรณีที่น่าขบคิดอย่างยิ่ง และที่สำคัญ JMARTหาทางออกอย่างไร สิ่งหนึ่งที่เห็นความพยายามคือการเข้าถือหุ้นใหญ่ SINGER เพื่อหวังใช้เป็นฐานขยายตลาดระดับล่าง แต่มาถึงวันนี้ไม่เห็นการ Synergyระหว่างกันเลย…น่าเป็นห่วงจริงๆ…
*…หุ้น SPVI ล่างบปี 2558 กำไรเหลือแค่ 8.68 ล้านบาท ลดลงฮวบจาก 15.72 ล้านบาท ช่วงปี 2557 เป็นตัวอย่างให้ JMARTเห็นอย่างชัดเจนว่าถ้าไม่ทำอะไรเลย..สุดท้ายสถานะรายได้และกำไรคงไม่แตกต่างกันเป็นแน่…!…
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า..ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่มาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอ…ต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น และธุรกิจหาคำตอบได้ที่ข่าวหุ้นธุรกิจเท่านั้น